Document ID: /roh_data/filtered/rm_wikipedia_new.jsonl.gz/2736

Sagogn è ina vischnanca en il chantun Grischun en Svizra; ella appartegna al circul da la Foppoa en il district Surselva. Sagogn sa chatta tranter Glion e Laax sin ina planira fritgaivla, che è sa furmada avan circa 10'000 onns entras la bova da Flem. La lingua uffiziala da Sagogn è il Rumantsch, numndadmain l'idiom Sursilvan. 
Proximamain vegn baghegiau ina plazza da golf naven da Sagogn entochen a Schluein.

Tratgs caracteristics
Tratgs caracteristicas dal vitg èn la baselgia da la sontga Maria sin il mut da la baselgia che vegn datada sin circa 500 suenter Christus, sco era la Ruinaulta che sa chatta en il sid dal vitg. La Ruina Crest Val-Casti (tudestg Schiedberg) dat perditga da la muntada istorica dal vitg. Sagogn era en il temp mediaval in impurtant center da la baselgia. Quai sa mussa era tras il casti d'Aspermont ch'è mantegnì fitg bain. 

		
			
			
		
		
			
			
		
		
			
			
		
		
			
			
		
		
			
			
		

Abitants
populaziun 31. december 2003: 631
populaziun 31. december 2000: 646
abitants tenor dumbraziun dal pievel 1880: 482
abitants tenor dumbraziun dal pievel 1950: 492
abitants tenor dumbraziun dal pievel 1980: 470

Bregl da Heida
Agl ur ost dalla vischnaunca, sin Bregl da Heida, steva el 7. tschentaner ina baselgia-sala carolingica dil temps medieval tempriv cun ina apsida en fuorma d'in fier-caval. Ei setracta dalla el testament dagl uestg Tello dil onn 765 s.Chr. menziunada baselgia dil Sogn Columban. Igl ei da supponer, che la baselgia da Sogn Columban era ina baselgia privata dalla famiglia retica da Cuera dils victorids, che habitavan ella vischinonza da Bregl e possesevan ina gronda curt signiurila, che ei vegnida descretta el testament detagliadamein. La curt cumpigliava speras ina scauldabla casa ed edifezi d'economia cun in conduct d'aua era vegnas, orts da fretgs e verduras. Ruinas da mir sutteranas, che sebasan alla baselgia da Sogn Columban, indicheschan las dimensiuns dalla curt signiurila. Igl areal ei en posses dil cantun Grischun e stattan sut schurmetg dalla Confederaziun Svizra.
Ad ina skizza dil architect Peter Zumthor, ei els onns 60 vegniu construiu ina stela; igl onn 2004 ei ella vegnida renovada.

Colliaziuns
La pagina uffiziala da la vischnanca da Sagogn
La pagina uffiziala dalla giuventetgna da Sagogn
La pagin uffiziala dall'Uniun da musica Sagogn
La pagina dil club da cuorsa lunga a Sagogn